องค์การบริหารส่วนตำบลคลองหินปูน

สังกัด กรมส่งเสริมการปกครองท้องถิ่น กระทรวงมหาดไทย

สถานที่ตั้ง เลขที่ 223 หมู่ที่ 1 ตำบลคลองหินปูน อำเภอวังน้ำเย็น จังหวัดสระแก้ว 27210

โทรศัพท์ 0 – 3725 – 2954

โทรสาร 0 – 3725 – 2955

โครงสร้างและการจัดองค์กร แบ่งเป็น 3 ฝ่าย ได้แก่

(1) ฝ่ายนิติบัญญัติ

(2) ฝ่ายบริหาร

(3) ฝ่ายราชการประจำ

ภารกิจ เกี่ยวกับการปรับปรุงโครงสร้างพื้นฐาน การพัฒนาสิ่งแวดล้อมและทรัพยากรธรรมชาติ การพัฒนาและปรับปรุงแหล่งท่องเที่ยว การพัฒนาการเมืองและการบริหาร การป้องกันและบรรเทาสาธารณภัย การส่งเสริมการศึกษา การจัดระเบียบชุมชน สังคม และการรักษาความสะอาดเรียบร้อย การฟื้นฟูวัฒนธรรมและส่งเสริมประเพณีท้องถิ่น การส่งเสริมการเกษตร การสนับสนุนและส่งเสริมอุตสาหกรรมในครัวเรือน และการวางแผนการส่งเสริมการลงทุน

อำนาจหน้าที่

การพัฒนาตำบลทั้งในด้านเศรษฐกิจ สังคมและวัฒนธรรม ดังนี้

1. จัดให้มีและบำรุงรักษาทางน้ำและทางบก
2. รักษาความสะอาดของถนน ทางน้ำ ทางเดิน และที่สาธารณะ รวมทั้งกำจัดมูลฝอยและสิ่งปฏิกูล
3. ป้องกันโรคและระงับโรคติดต่อ
4. ป้องกันและบรรเทาสาธารณภัย
5. ส่งเสริมการศึกษา ศาสนา และวัฒนธรรม
6. ส่งเสริมการพัฒนาสตรี เด็ก เยาวชน ผู้สูงอายุ และผู้พิการ
7. คุ้มครอง ดูแล และบำรุงรักษาทรัพยากรธรรมชาติและสิ่งแวดล้อม
8. บำรุงรักษาศิลปะ จารีตประเพณี ภูมิปัญญาท้องถิ่น และวัฒนธรรมอันดีของท้องถิ่น
9. ปฏิบัติหน้าที่อื่นตามที่ทางราชการมอบหมายโดยจัดสรรงบประมาณหรือบุคลากรให้ตามความจำเป็นและสมควร

**โครงสร้างฝ่ายนิติบัญญัติ**

ฝ่ายนิติบัญญัติ มีสภาองค์การบริหารส่วนตำบล ทำหน้าที่ฝ่ายนิติบัญญัติ ประกอบด้วยสมาชิกสภา 32 คน มีประธานสภา 1 คน รองประธานสภา 1 คน เลขานุการสภา 1 คน และสมาชิกสภา 29 คน

อำนาจหน้าที่

1. ให้ความเห็นชอบแผนพัฒนาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล
2. พิจารณาและให้ความเห็นชอบร่างข้อบัญญัติองค์การบริหารส่วนตำบล ร่างข้อบัญญัติงบประมาณรายจ่ายประจำปี และร่างข้อบัญญัติงบประมาณรายจ่ายเพิ่มเติม
3. ควบคุมการปฏิบัติงานของนายกองค์การบริหารส่วนตำบล ให้เป็นไปตามกฎหมาย นโยบาย แผนพัฒนาองค์การบริหารส่วนตำบล ข้อบัญญัติ ระเบียบ และข้อบังคับของทางราชการ

**โครงสร้างฝ่ายบริหาร**

ฝ่ายบริหาร มีนายกองค์การบริหารส่วนตำบลเป็นผู้บริหาร 1 คน รองนายกองค์การบริหารส่วนตำบล 2 คน เลขานุการนายกองค์การบริหารส่วนตำบล 1 คน

/อำนาจหน้าที่…

-2-

อำนาจหน้าที่

1. กำหนดนโยบายไม่ขัดต่อกฎหมาย และรับผิดชอบในการบริหารราชการขององค์การบริหารส่วนตำบลให้เป็นไปตามกฎหมาย นโยบาย แผนพัฒนาองค์การบริหารส่วนตำบล ข้อบัญญัติ ระเบียบ และข้อบังคับของทางราชการ
2. สั่ง อนุญาต และอนุมัติเกี่ยวกับราชการขององค์การบริหารส่วนตำบล
3. แต่งตั้งและถอดถอนรองนายกองค์การบริหารส่วนตำบล และเลขานุการนายกองค์การบริหารส่วนตำบล
4. วางระเบียบเพื่อให้งานขององค์การบริหารส่วนตำบลเป็นไปด้วยความเรียบร้อย
5. รักษาการให้เป็นไปตามข้อบัญญัติองค์การบริหารส่วนตำบล
6. ปฏิบัติหน้าที่อื่นตามที่บัญญัติไว้ในพระราชบัญญัตินี้และกฎหมายอื่น

**โครงสร้างฝ่ายราชการประจำ** แบ่งเป็น 1 สำนักงานปลัด 5 กอง ได้แก่

1. สำนักงานปลัด
2. กองคลัง
3. กองช่าง
4. กองการศึกษา ศาสนา และวัฒนธรรม
5. กองสาธารณสุขและสิ่งแวดล้อม
6. กองสวัสดิการสังคม

**สำนักงานปลัด** แบ่งเป็น 5 งาน ได้แก่

1. งานบริหารทั่วไป
2. งานนโยบายและแผน
3. งานการเจ้าหน้าที่
4. งานกฎหมายและคดี
5. งานป้องกันและบรรเทาสาธารณภัย

อำนาจหน้าที่

งานธุรการ งานสารบรรณ การจัดทำแผนพัฒนาตำบล การจัดทำร่างข้อบัญญัติ ข้อบังคับตำบล การประชุมสภา การจัดทำทะเบียนสมาชิกสภาองค์การบริหารส่วนตำบล คณะผู้บริหาร พนักงานส่วนตำบล ลูกจ้าง พนักงานจ้าง การเลือกตั้ง งานเกี่ยวกับกฎหมายและคดี งานป้องกันและบรรเทา สาธารณภัย งานบริหารงานบุคคล ให้เป็นไปตามนโยบายแนวทางและแผนการปฏิบัติราชการขององค์การบริหารส่วนตำบล และปฏิบัติหน้าที่อื่นที่เกี่ยวข้อง

**กองคลัง** แบ่งเป็น 3 งาน ได้แก่

1. งานการเงินและบัญชี
2. งานพัฒนาและจัดเก็บรายได้
3. งานทะเบียนทรัพย์สินและพัสดุ

อำนาจหน้าที่

การจัดทำบัญชีและทะเบียนรายรับ - จ่ายเงินทุกประเภท การรับเงิน การจ่ายเงิน การเก็บรักษาเงิน การนำส่งเงิน การควบคุมการเบิกจ่ายเงินและเอกสารทางการเงิน งานเกี่ยวกับงบประมาณฐานะทางการเงิน การจัดสรรเงินต่างๆ การจัดเก็บภาษี ทะเบียนคุมรายได้และรายจ่ายต่างๆ งานทำงบทดลองประจำเดือน ประจำปี งานเกี่ยวกับทะเบียนทรัพย์สินและพัสดุ และงานอื่นๆ

/กองช่าง…

-3-

**กองช่าง** แบ่งเป็น 2 งาน ได้แก่

1. งานก่อสร้างออกแบบ และควบคุมอาคาร
2. งานประสานสาธารณูปโภค และผังเมือง

อำนาจหน้าที่

งานสำรวจออกแบบ งานออกแบบและเขียนแบบ การตรวจสอบการก่อสร้าง การก่อสร้างและซ่อมบำรุง การควบคุมการก่อสร้างและซ่อมบำรุง งานควบคุมอาคารตามระเบียบ กฎหมาย การจัดทำทะเบียนสิ่งก่อสร้าง การให้คำแนะนำเกี่ยวกับอาคารสถานที่ การก่อสร้างอาคารและที่อยู่อาศัย และงานอื่นๆ ที่เกี่ยวข้องหรือที่ได้รับมอบหมาย

**กองการศึกษา ศาสนา และวัฒนธรรม** แบ่งเป็น 2 งาน ได้แก่

1. งานการบริหารการศึกษา
2. งานส่งเสริมการศึกษา ศาสนา และวัฒนธรรม

อำนาจหน้าที่

การจัดการศึกษาปฐมวัย การส่งเสริมและสนับสนุนการศึกษา ศาสนา และวัฒนธรรม ขนบธรรมเนียมประเพณีอันดีงามของประชาชน การดำเนินงานด้านศาสนา ศิลปวัฒนธรรม จารีตประเพณีและภูมิปัญญาท้องถิ่น การบำรุงรักษาศิลปะ การส่งเสริมการเล่นกีฬา นันทนาการและกิจกรรมเด็กและเยาวชน และงานอื่นๆ

**กองสาธารณสุขและสิ่งแวดล้อม** แบ่งเป็น 4 งาน ได้แก่

1. งานบริหารงานสาธารณสุข
2. งานบริการสาธารณสุข
3. งานด้านวิชาการ
4. งานด้านกฎหมาย

อำนาจหน้าที่

การส่งเสริมสุขภาพ การป้องกันและควบคุมโรคติดต่อและโรคไม่ติดต่อ การให้บริการสาธารณสุขด้านการรักษาพยาบาล การฟื้นฟูสมรรถนะของผู้ป่วย รวมทั้งงานทันตสาธารณสุข งานอนามัยโรงเรียน งานสุขภาพประชาชน การให้คำปรึกษาด้านยาเสพติด การวางแผนครอบครัว และงานอื่นๆ

**กองสวัสดิการสังคม** แบ่งเป็น 3 งาน ได้แก่

1. งานสังคมสงเคราะห์
2. งานสวัสดิภาพเด็กและเยาวชน
3. งานสวัสดิการและพัฒนาชุมชน

อำนาจหน้าที่

การส่งเสริมคุณภาพชีวิต ผู้ด้อยโอกาส ผู้ยากไร้ เสริมสร้างความเข้มแข็งให้กับหมู่บ้าน การจัดหาอาชีพเสริม ฝึกอบรมอาชีพต่างๆ เป็นการยกระดับรายได้ของประชาชน งานสังคมสงเคราะห์ งานสวัสดิการสังคม เบี้ยยังชีพผู้สูงอายุ ผู้พิการ และผู้ป่วยเอดส์ งานพัฒนาชุมชนและสังคม สนับสนุนกิจกรรมของกลุ่มสตรีและแม่บ้าน และงานอื่นๆ

ได้จัดศูนย์ข้อมูลข่าวสารไว้ให้ประชาชนเข้าตรวจดูได้ที่ องค์การบริหารส่วนตำบลคลองหินปูน เลขที่ 223 หมู่ที่ 1 ตำบลคลองหินปูน อำเภอวังน้ำเย็น จังหวัดสระแก้ว 27210 โทรศัพท์ 0 – 3725 – 2954

โทรสาร 0 – 3725 – 2955